নিজস্ব প্রতিবেদন: দু’দিন ধরে টানা বৃষ্টিতে নাজেহাল কলকাতা। এর মধ্যেই রবিবার গভীর রাতে শিয়ালদহের বৈঠকখানা বাজারে ভেঙে পড়ল একটি পুরনো দোতলা বাড়ি। ধ্বংসস্তুপের নীচে চাপা পড়ে মৃত্যু হল ২ জনের। শিয়ালদহের মুড়িপট্টির ওই পুরনো বাড়িটি অনেকদিন আগেই বিক্রি করে দিয়েছিলেন বাড়ির মালিক। বাড়িটির নীচের তলায় ছিল বেশ কয়েকটি দোকান। সেইসব দোকানেই থাকতেন বেশ কয়েকজন। তারা সবাই গতরাতে চাপা পড়ে ‌যান। স্থানীয়দের মতে চাপা পড়ে ‌যান ৪ জন। এখনও প‌র্যন্ত পাওয়া খবর অনু‌যায়ী মৃত ব্যক্তির নাম গোপাল নস্কর। তাঁকে রাতেই উদ্ধার করে এনআরএস হাসপাতালে নিয়ে ‌যায় দমকল বাহিনীর কর্মীরা। সেখানে তাঁকে মৃত বলে ঘোষণা করা হয়। আরও ২ জন।া হয়। েন মাণিক জানা নামে এক ব্যক্তি। তাঁকে রবিবার ন। র মালিক। ধ্বংসস্তুপের নীচে চাপা পড়েছিলেন মাণিক জানা নামে আরও এক ব্যক্তি। তাঁকে সোমবার সকালে মৃত অবস্থায় উদ্ধার করা হয়। আহত হয়েছেন আরও ২ জন। ভেঙেপড়া বাড়িটি এখনও বিপজ্জনক অবস্থায় রয়েছে। তবে সেটির মধ্যে আর কেউ আটকে নেই বলেই মনে করছেন এলাকার বাসিন্দারা। দমকল বাহিনীর কর্মীরা এখনও ধ্বংসস্তুপ সরিয়ে কেউ আটকে রয়েছে কিনা তা খোঁজ করে দেখছে। প্রসঙ্গত, এলাকার কাউন্সিলর জানিয়েছেন, আগেই বাড়িটিকে বিপজ্জনক বলে ঘোষণা করা হয়েছিল। তার পরেও সেখানে বাস করছিলেন বেশ কয়েকজন। বাড়িটি ভাঙার জন্য বেশ কয়েকবার নোটিশ দেওয়া হয়েছিল।